เสริมความมั่นใจอย่างแบดบอย นิสัยและพฤติกรรมแบบแบดบอย ออกเดทตามแบบฉบับแบดบอย
คำแนะนำต่างๆ ข้างต้น อยู่บนพื้นฐานที่ว่า คุณต้องมีความมั่นใจและภาพลักษณ์ดีในระดับหนึ่งอยู่แล้ว แต่ในกรณีที่คุณไม่มีพื้นฐานเช่นนั้นมาก่อน มันก็แทบจะเป็นไปไม่ได้เลยที่จะใช้ชีวิตในแบบแบดบอย ลองถามตัวเองดูว่า “มีสถานการณ์ไหนบ้างที่ทำให้ฉันรู้สึกประหม่า” และ “ฉันพัฒนาตนเองจนถึงที่สุดแล้วหรือยัง” หากคำตอบที่ได้ ยังไม่น่าพึงพอใจนัก ก็ลองปฏิบัติตามคำแนะนำต่อไปนี้ เพื่อช่วยเสริมความมั่นใจให้กับตนเอง แล้วคุณจะแปลงร่างเป็นแบดบอยได้ทันตาเห็น คุณไม่จำเป็นต้องมีกล้ามปูเพื่อที่จะเป็นแบดบอย คุณแค่ต้องการสุขภาพที่แข็งแรง หลักฐานทางวิทยาศาสตร์บ่งชี้ว่า การออกกำลังกายมีผลทางบวกต่อระดับความนับถือตัวเอง และยังช่วยกำจัดอาการซึมเศร้าได้ด้วย ซึงเป็นผลทางบวกที่เกิดขึ้นทันที (โดยหลั่งสารแห่งความสุขหรือ เอ็นดอร์ฟีนออกมาในร่างกาย) และยังส่งผลทางบวกสืบเนื่องในระยะยาวอีกด้วย(เสริมสร้างภาพลักษณ์และสุขภาพที่ดี) ห้ามผัดผ่อนเด็ดขาด ไปฟิตเนสวันนี้เลย ไม่ใช่พรุ่งนี้  ผลการศึกษาชิ้นหนึ่งพบว่า การออกกำลังกายสไตล์แอโรบิกแบบที่หนักหน่วงพอประมาณ จะช่วยเสริมสร้างความฟิตทางร่างกายแบบเห็นผลทันตาได้ดีที่สุด แต่การออกกำลังกายใดๆ ก็ตามที่ช่วยพัฒนาสุขภาพและความพร้อมของร่างกาย ย่อมทำให้คุณดูมีเสน่ห์มากขึ้น ทั้งต่อตนเองและผู้อื่นได้ด้วย หากคุณต้องการคำชี้แนะหรือเคล็ดลับในการออกกำลังกาย ก็สามารถหาอ่านได้ง่ายๆ ทางอินเตอร์เน็ตทั่วไป จงมุมานะในการทำเป้าหมายส่วนตัวและอาชีพการงานให้สำเร็จ คุณไม่จำเป็นต้องร่ำรวยเพื่อที่จะเกิดความมั่นใจ คุณแค่ต้องมีความภาคภูมิใจในตนเอง การทำงานหนักและบรรลุผลสำเร็จจะช่วยให้คุณรู้สึกมีคุณค่าและมีความสำคัญ ซึ่งเป็นองค์ประกอบหลักของการมีบุคลิกภาพเปี่ยมความมั่นใจ  ทุกคน (ไม่พ้นแม้กระทั่งแบดบอย) ย่อมต้องเคยประสบปัญหาในชีวิตบ้างเป็นธรรมดา หากคุณพบเจออุปสรรคในหน้าที่การงานหรือชีวิตส่วนตัว พยายามมีสติและรอบคอบ เพราะการบากบั่นฝ่าฟันปัญหาในชีวิต จะช่วยเสริมให้บุคลิกภาพคุณแข็งแกร่งขึ้นมาได้ อย่ายอมแพ้เสียก่อน ปล่อยให้ตนเองได้ดื่มด่ำในการทำสิ่งที่ชอบบ้าง คุณไม่จำเป็นต้องใช้จ่ายฟุ่มเฟือยเพื่อแสดงออกถึงคุณค่าในตัวเองหรอก แค่ทำอาหารดีๆ ให้ตัวเองกิน ดื่มเครื่องดื่มโปรดตามความเหมาะสม และมีเวลาไล่ตามความชอบของตัวเองบ้าง เมื่อใดที่คุณทำในสิ่งที่ตัวเองชอบ คุณจะมีความสุข และเมื่อคุณมีความสุข บุคลิกภาพก็จะมีความมั่นใจโดยอัตโนมัติ บางครั้งระดับความมั่นใจที่ต่ำ อาจมีสาเหตุที่ลึกซึ้งบางอย่าง การถูกทารุณกรรมหรือประสบการณ์บอบช้ำในวัยเด็ก อาจส่งผลให้คุณเกิดปัญหาหรืออาการทางจิตบางอย่างมาตลอดชีวิต ซึ่งกระทบต่อระดับความนับถือตนเองของคุณ ในกรณีดังกล่าว พยายามหาทางรักษาปมทางใจที่ส่งผลต่อสภาวะอารมณ์และจิตใจของคุณ ซึ่งคุณสามารถเลือกรักษาได้หลายวิธี ทั้งการบำบัด การรับประทานยาบางประเภท รวมถึงรักษาด้วยเทคนิคไบโอฟีดแบคซึ่งค่อนข้างทันสมัย จำไว้ว่า การยอมเข้ารับการรักษาปัญหาทางจิต เป็นเครื่องบ่งชี้ถึงความเข้มแข็ง ไม่ใช่ความอ่อนแอ เพราะผู้ชายที่แท้จริงจะไม่เพิกเฉยต่อปัญหาของตัวเอง แม้ว่าบางครั้ง อาจต้องขอการช่วยเหลือจากผู้อื่นในการแก้ไขบ้าง อย่าอายที่จะไปพบแพทย์หรือผู้ให้คำปรึกษา ในประเทศสหรัฐอเมริกา ผลการสำรวจในปี 2004 พบว่า มีผู้คนมากกว่าร้อยละ 25 ได้เข้ารับการรักษาปัญหาทางจิตใจ ภายในรอบสองปีก่อนทำการสำรวจ คุณต้องมีเวลาส่วนตัว ความฝันส่วนตัว และแผนการส่วนตัว ฯลฯ คุณต้องไม่ยอมแลกสิ่งเหล่านี้กับความสุขของใครทั้งสิ้น (ต่อให้เป็นผู้หญิงที่คุณชอบก็เถอะ) หากคุณไม่ชอบสิ่งใด ก็ห้ามทำเหมือนกับว่าชอบมันเด็ดขาด คุณต้องมีจุดยืนในเรื่องความชอบและไม่ชอบอย่างชัดเจน และบุคลิกดังกล่าวจะช่วยให้คนที่มีความสนใจในแนวทางเดียวกับคุณ ถูกดึงดูดเข้าหาคุณเอง  หาจุดยืนที่ตนเองยึดถือเหนือสิ่งอื่นใด คุณชอบสิ่งไหน เกลียดอะไรบ้าง คุณมีอะไรโดดเด่น อะไรที่ทำให้คุณมีความสุข ฯลฯ จงรู้จักตัวเองให้ถึงแก่น ไม่งั้นก็จะกลายเป็นเหมือนพวกที่เก็บซ่อนจุดยืนเอาไว้ เพียงเพื่อที่ตนเองจะเข้าร่วมสังคมได้ คุณจะไปมีความสุขที่แท้จริงได้ยังไง ในเมื่อยังต้องแสดงตนเป็นคนอื่นอยู่ คุณเกิดมาและมีชีวิตอยู่ เพียงเพื่อที่จะทำให้ตัวเองมีความสุขเท่านั้น เรื่องอื่นต้องเป็นเรื่องรอง หากคุณให้ความสำคัญกับตนเองเมื่อไร คนอื่นๆ รวมถึงผู้หญิงก็จะปฏิบัติต่อคุณเช่นนั้นเหมือนกัน เพราะคนส่วนใหญ่มักอยากใกล้ชิดเข้าหาบุคคลสำคัญอยู่แล้ว และการเป็นคนสำคัญมันก็เท่มากด้วย   ถ้าไม่จำเป็นจริงๆ อย่ายอมแลกภาพลักษณ์ของตนเองกับผู้หญิงที่คุณคิดจะจีบ หากผู้หญิงคนไหนท่าทางเมินเฉยต่อคุณ ก็ลืมเธอไปซะ ตัวคุณมีค่ามากเกินกว่าจะเสียเวลาไปกับการเอาใจผู้หญิงคนไหนๆ ผู้หญิงย่อมให้ความสำคัญกับการที่คุณมีความชอบในตัวเอง เพราะมันเป็นสิ่งที่แสดงให้เห็นว่า คุณรู้ความต้องการของตัวเอง และไม่กลัวที่ลงมือคว้าสิ่งนั้นมาด้วย ไม่มีอะไรจะดูน่าห่อเหี่ยวใจเท่ากับผู้ชายที่เอาแต่กังวลเรื่องหยุมหยิมเล็กๆ น้อยๆ ในชีวิต แบดบอยจะไม่กลุ้มใจในเรื่องกระจอกเหล่านั้น เพราะพวกเขามั่นใจว่าตัวเองเอาอยู่ในทุกสถานการณ์ เช่น เวลาที่คุณเจอผู้หญิงมีเสน่ห์สักคน แม้ว่าคุณจะไม่ต้องถึงกับทำตัวด้านชาต่อหน้าเธอมากเกินไป แต่คุณก็ควรรู้จักวางตัวให้สบายๆ ตลอดเวลาที่อยู่ต่อหน้าเธอ คล้ายๆ กับกำลังดูทีวีอยู่ที่บ้านเท่านั้นเอง การมีท่าทีเช่นนี้ จะทำให้คนอื่นรู้สึกได้ว่าคุณมั่นใจ ผ่อนคลาย และสามารถควบคุมทุกสถานการณ์ได้ ซึ่งเป็นคุณสมบัติที่เซ็กซี่ขยี้ใจที่มีอยู่ในตัวเหล่าแบดบอยนั่นเอง   มันอาจจะยากอยู่สักหน่อย ในการที่จะเปลี่ยนตัวเองจากคนที่ขี้กังวลและประหม่า ไปเป็นคนที่เท่หและมั่นใจในตนเองเพียงชั่วข้ามคืน ซึ่งหากคุณกำลังฝึกวิธีผ่อนคลายให้ตัวเองอยู่ล่ะก็ หัวใจสำคัญ ก็คือ พยายามเคลื่อนไหวหรือทำอะไรให้ช้าลงสักนิด นี่คือก้าวแรกในการเปลี่ยนตัวเองให้กลายเป็นคนที่ดูสุขุมเยือกเย็น พยายามเดินช้าแต่ว่ามั่นคง พูดช้าแต่ว่ามั่นใจ และถ้าไม่จำเป็น อย่าหลบหลีกทางให้ใคร ต่อให้คุณเป็นแบดบอย ก็ใช่ว่าทุกอย่างจะดำเนินไปตามที่คาดหวัง แต่ไม่ว่าจะเกิดความผิดพลาดอะไรขึ้น พยายามผ่อนคลายไว้ก่อน โดยคุณอาจจะหยอกแซวตัวเองแบบขำๆ ก็ได้ เช่น เวลาที่คุณเผลอทำเครื่องดื่มหกเลอะเทอะตัวเอง แทนที่จะมัวกลุ้มใจว่า เมื่อกลับบ้านไปจะต้องซักยังไงถึงจะสะอาด คุณก็อาจจะเปรยขึ้นมาว่า “โอ้ว ดูสิ ฉันได้เสื้อลายใหม่มาสะสมอีกตัวแล้ว” มันอาจจะฟังดูเลี่ยนไปหน่อยสำหรับมุกนี้ แต่มันเป็นการแสดงให้เห็นว่า คุณไม่ใส่ใจเรื่องหยุมหยิมหรอก คนประเภทไนซ์กาย (Nice guy) หรือเด็กดีของสังคม มักจะรอดูท่าทีหรือความเห็นชอบจากผู้อื่นก่อน จึงจะกล้าลงมือทำสิ่งๆ หนึ่ง ซึ่งส่วนใหญ่แล้ว ในสังคมย่อมไม่ค่อยมีใครให้ความเห็นชอบผู้อื่นอยู่แล้ว ผลก็คือ คนประเภทนี้จะดูเงอะงะลังเล ไม่กล้าลงมือทำ ดังนั้น คุณต้องฝึกความเด็ดเดี่ยว (โดยเฉพาะในเรื่องผู้หญิง) และพร้อมที่จะรับมือกับการคัดค้านหากเกิดขึ้น อย่าไปสนใจว่าคนอื่นจะมองว่า สิ่งใดควรทำหรือไม่ คุณเท่านั้นที่จะบอกได้ว่าอะไรควรหรือไม่ควร แล้วคุณจะเริ่มแปลกใจว่า ทำไมก่อนหน้านี้คุณไม่เคยรู้เลยว่า คุณมีสิทธิทำบางเรื่องได้โดยไม่ต้องอาศัยความเห็นชอบจากใคร   เวลาอยู่กับผู้หญิง แทนที่จะถามว่า “ขอจูบหน่อยได้ไหมครับ” คุณควรจูบๆ ไปเลยเมื่อโอกาสเหมาะสม เหมือนกับเวลาจะชวนเธอไปออกเดทน่ะ แทนที่จะถามว่า “ไปเที่ยวกันไหมครับ” คุณแค่ชวนคุยสักพักแล้วก็บอกเธอไปเลยว่า “แบบนี้คุณต้องไปเที่ยวกับผมซะแล้ว เอาวันไหนดี พุธหรือพฤหัส” ซึ่งต่อให้เธอปฏิเสธคุณ การแสดงท่าทีเด็ดเดี่ยวมั่นใจเช่นนั้น มันก็ยังดูดีมีเสน่ห์มากกว่าเวลาที่คุณร้องขอความสนใจจากเธอ จงมีรสนิยมส่วนตัว ไม่ว่าจะเป็นเรื่องร้านอาหารที่ชอบ หรือการใช้เวลาในแบบของตัวเอง คุณต้องรู้ความต้องการของตัวเอง และกล้าลงมือคว้ามันมา มันไม่เพียงจะดูเซ็กซี่กว่าเดิม แต่คุณจะมีความสุขกว่าเดิมด้วย   คำเตือน: ผู้ชายแมนๆ จะต้องไม่ออกแนวโรคจิตหรือน่ากลัว จงมีความมั่นใจ แต่ต้องรู้จักตระหนักในความต้องการของคนรักด้วย อย่าฝืนบังคับใจ (หรือใช้ความรุนแรง) เพื่อที่จะจูบคนที่ไม่ยอมคุณ คนอื่นก็มีความต้องการส่วนตัวเหมือนคุณนั่นแหละ ให้เกียรติพวกเขาในเรื่องนั้นด้วย ในฐานะผู้ชาย คุณต้องเป็นผู้นำ อย่ารอให้ใครมาบอกว่าควรจะไปไหน หรือทำอะไร หากในกลุ่มเพื่อนไม่มีใครตัดสินใจ คุณก็เลือกเอาเองเลย การเป็นผู้นำจะกลายเป็นส่วนหนึ่งของคุณทันทีที่คุณเลิกกังวลกับคนอื่น และหันมาทำ หรือไปในที่ๆ คุณต้องการเท่านั้น นี่ไม่ใช่ความเห็นแก่ตัว คุณแค่กำลังดูแลชีวิตตนเองให้ดี เพราะไม่มีใครหน้าไหนจะมาทำสิ่งนี้เพื่อคุณนั่นเอง   จงนำทางชีวิตตนเองในทุกสถานการณ์ หากต้องการคุยกับสาวคนไหน หรืออยากทำงานอะไร ก็เดินหน้าไปเริ่มลงมือเลย คุณต้องเป็นผู้นำในกลุ่มเพื่อนๆ ด้วย หากมีเพื่อนคนไหนไม่กล้าเข้าไปคุยกับสาว หยอกเขาสักนิด แต่อย่ามันฟังดูโหดร้ายเกินไป เพราะที่จริงคุณแค่จะกระตุ้นให้พวกเขาเขามีความมั่นใจแค่นั้นเอง เพื่อนของคุณย่อมจะซาบซึ้งในน้ำใจของคุณด้วย และตัวผู้หญิงเอง ก็อาจจะแอบชอบคุณด้วยก็ได้ เรื่องหนึ่งที่ผู้หญิงชอบในตัวแบดบอย คือ ความซื่อสัตย์ต่อตนเอง ซึ่งเป็นสิ่งที่พวกไนซ์กาย หรือเด็กดีประจำสังคมมักขาดไป หากแบดบอยชอบผู้หญิงคนไหน เขาจะแสดงให้เห็นทันที ส่วนคนประเภทเด็กดีหรือไนซ์กาย มักจะอ้อมค้อม หรือไม่ก็เก็บงำเอาไว้ไม่กล้าแสดงให้รู้ ไนซ์กายยังมักแกล้งทำตัวเป็นเพื่อนกับผู้หญิงก่อน โดยหวังว่าจะค่อยๆ เขยิบสถานะไปเป็นแฟน แต่สุดท้ายก็เป็นไปได้แค่เพื่อนวันยังค่ำ เพราะผู้หญิงส่วนใหญ่จะดูออกว่าใครชอบเธอ ซึ่งแบดบอยก็ตระหนักในจุดนี้ดี จึงแสดงออกให้เธอเห็นกันไปเลยจะๆ ดังนั้น หากรักจะเป็นแบดบอย ต้องกล้าแสดงเจตจำนงออกมา ผู้หญิงส่วนใหญ่จะนึกขอบคุณในความตรงไปตรงมาของคุณด้วย เพราะพวกเธอไม่ชอบแบบทำเนียนมาเป็นเพื่อนแต่แอบหวังจะแอ้มพวกเธอหรอก  ผู้หญิงมักจะชอบคนที่แสดงความสนใจเธอ ต่อให้มันอาจจะเป็นการแสดงออกที่ดูหยาบนิดๆ ก็เถอะ เช่น เวลาผู้หญิงเดินมา ทั้งแบดบอยและไนซ์กายต่างก็มักจะมองหน้าอกพวกเธออยู่แล้ว แต่สิ่งที่ต่างกันคือ แบดบอยจะไม่กลัวว่าผู้หญิงคนนั้นจะรู้ตัวหรือเปล่า ซึ่งบุคลิกเช่นนี้มันดูเซ็กซี่มากกว่าประเภทแอบเหลือบมองและสะดุ้งโหยงเวลาที่พวกเธอจับได้ขึ้นมา แบดบอยจะซื่อสัตย์ต่อความต้องการของตนเอง และไม่เห็นว่ามันน่าละอายตรงไหน อย่าโหยหาผู้ใด การได้อยู่กับคนอื่นอาจเป็นความสนุกอีกแบบ แต่พวกเขาไม่ได้จำเป็นต่อการหาความสุขของคุณเลย คุณสามารถมีความสุขกับตัวเองและกลุ่มก้อนทางสังคมของตนเองก็พอแล้ว และคุณจะพบว่า ยิ่งคุณต้องการผู้อื่นน้อยเท่าไร คนอื่นจะยิ่งต้องการคุณมากเท่านั้น พยายามหาความสุขและสนุกกับชีวิตในแบบของตนเอง หาความปรารถนาของตนเองในกิจกรรมบางอย่างให้เจอ และใช้เวลากับงานอดิเรกนั้นๆ อยู่กับตนเอง อย่างมีความพึงพอใจ   อย่าเอาความสัมพันธ์มาเป็น ความต้องการอันดับหนึ่ง หรือ สิ่งเดียวที่ต้องการ ในชีวิตของคุณ โดยเฉพาะเรื่องผู้หญิง คุณสามารถมีความสุขได้ แต่ไม่จำเป็นต้องมีพวกเธอ ผู้คนทั่วโลกจำนวนมากมักไขว่คว้าหาความสุขจากสิ่งภายนอกตัว แต่ลืมหันมามองตนเอง เมื่อใดที่คุณมีความสุขในทางของตนเองได้ ผู้อื่นจะถูกดึงดูดเข้าหาคุณเอง หางานอดิเรก หรือกิจกรรมที่ให้ความสุขแก่คุณทำ ยิ่งหากเป็นเรื่องที่ได้พาคุณเข้าไปพบปะกลุ่มวัยรุ่นเซ็กซี่ด้วยแล้วล่ะก็ ยิ่งดีใหญ่ มันควรเป็นอะไรที่คุณคลั่งไคล้ใหลหลง และยึดถือหรือนำมาต่อยอดได้ตลอดไป หากคุณไม่ชอบกิจกรรมหรือมีงานอดิเรกอะไรเป็นพิเศษ ลองหาทางไปเป็นอาสาสมัครดู เพื่อช่วยเหลือสังคม จำไว้ว่า คุณเป็นแค่แบดบอย ไม่ใช่คนเลว แบดบอยมักถูกมองว่าเห็นแก่ตัว เพราะพวกเขาให้คุณค่ากับตนเองมากกว่าใครๆ เขาสนใจแต่ชีวิตตนเอง และตระหนักว่า รู้จักตัวเองดีกว่าที่ใครๆ รู้จัก ดังนั้น ความเห็นของพวกเขามีต่อตนเอง ย่อมสำคัญกว่าความเห็นจากผู้อื่น ซึ่งทั้งหมดนี้เกิดจากการมีความเคารพนับถือในตนเอง คุณจำเป็นต้องมีสิ่งนี้ก่อนที่จะได้รับความเคารพยำเกรงจากผู้หญิง   คุณจะได้รับความเคารพนับถือจากผู้อื่นได้อย่างไรน่ะเหรอ ก็แค่กำหนดจุดยืนให้ชัดเจนเป็นมาตรฐานเลยว่า คุณยอม หรือไม่ยอมให้ผู้อื่นปฏิบัติต่อคุณอย่างไรบ้าง และรักษาจุดยืนนี้อย่างถึงที่สุด สิ่งสำคัญที่สุดของความเคารพในตนเองก็คือ ไม่ประนีประนอมกับคนที่ไม่ให้เกียรติคุณ ไม่ว่าจะเป็นใครทั้งนั้น จะชายหรือหญิงก็ตาม' รวมถึงใครก็ตามที่ไม่ให้เกียรติบรรดาคนรอบข้างที่คุณให้ความสำคัญด้วย ปัญหาอย่างหนึ่งของพวกไนซ์กาย คือ พวกเขาพยายามจะทำดีต่อคนทุกคน แม้กระทั่งคนที่ไม่ให้เกียรติพวกเขา เพราะพวกเขาถูกสอนให้ยอมผู้อื่นตบหน้า เหมือนที่เราต่างก็เคยได้ยินกันในคำสอนบางศาสนา แต่ในความเป็นจริงส่วนใหญ่แล้ว การทำเช่นนั้นยิ่งเป็นการส่งเสริมให้คนอื่นข่มเหงคุณ อย่าไปยินดีกับพฤติกรรมแย่ๆ เยี่ยงนี้เด็ดขาด จงเป็นคนดีที่ยอมรับเอาแต่สิ่งดีๆ จำไว้ว่า การเป็นคนดี ไม่ได้ทำให้คนอื่นดีตามคุณหรอก ดังนั้น จงอยู่ท่ามกลางคนดีที่คุณเคารพและไว้ใจ ในฐานะผู้ชาย คุณต้องเเกร่งดั่งหินผา เพื่อเป็นที่พึ่งพาของเพื่อน คนในครอบครัว และผู้หญิง เสือต้องไม่ร้องโหยหวน จำไว้ว่า ต่อให้พร่ำบ่นหรือคร่ำครวญ ปัญหาก็ไม่ได้ถูกแก้ไขหรอก ดังนั้น กัดฟันแล้วเดินหน้าต่อไป คนที่ทำตัวเป็นเหมือนเหยื่อของสังคมมักดูไม่น่าสนใจ และยังไม่สามารถพัฒนาตนเองได้อีกด้วย   เมื่อมีปัญหาเกิดขึ้น พยายามฟันฝ่าให้พ้นผ่านวันนี้ไปให้ได้ บางครั้งเวลาเกิดเรื่องแย่ๆ เรามักจะจมปลักอยู่กับมัน แต่จำไว้ว่า คุณเป็นผู้ชาย ซึ่งรู้จักรับผิดชอบปัญหาของตนเองเสมอ และอีกไม่นาน คุณก็จะจัดการปัญหาได้เอง ดูแลคนรอบข้างตัวเองให้ดี คุณไม่ควรทำตัวเป็นพ่อที่คอยป้อนอาหารให้ใครตลอดเวลา คุณ คือคนสำคัญที่สุดในชีวิตตนเอง แต่คนอื่นจะนึกขอบคุณและเรียกร้องหาคุณ หากว่าคุณเป็นคนที่แข็งแกร่ง พึ่งพาได้ และสามารถหยิบยื่นความช่วยเหลือให้แก่พวกเขาในยามที่ต้องการ ออกกำลังกายหรือบริหารร่างกายสักอย่าง ในแต่ละวัน การออกกำลังกายเป็นประจำจะช่วยเสริมสร้างอารมณ์ พลังงาน และสุขภาพที่ดีให้กับคุณ ซึ่งเป็นส่วนสำคัญในการช่วยให้คุณควบคุมอารมณ์ตนเองได้ เพราะมันจะคอยปรับระดับความเครียดให้สมดุลอยู่เสมอ นอจากนี้ มันยังช่วยให้คุณมั่นใจและมีรูปลักษณ์ที่มีเสน่ห์มากขึ้นด้วย มีแต่ข้อดีเห็นๆ เลย แบดบอยย่อมรู้ว่าตนเองต้องการอะไรจากคนรัก และชัดเจนในจุดยืนดังกล่าว (ตามที่บอกไปในวิธีการที่ 1 ขั้นตอน 6) ไม่จำเป็นต้องละอายในการหาคู่นอนสักคน ตราบใดที่คุณตรงไปตรงมาในเรื่องนี้ ในทำนองเดียวกัน ต่อให้คุณต้องการแฟนแบบเป็นตัวเป็นตน ก็ไม่จำเป็นต้องละสไตล์แบดบอยของตัวเองทิ้งไป ต่อไปนี้เป็นคำแนะนำในการจัดการเรื่องผู้หญิงในแบบฉบับแบดบอยขนานแท้ เป้าหมายของความสัมพันธ์ ไม่ใช่การอุทิศทั้งชีวิตเพื่อคนรักเท่านั้น ต่อให้เป็นการแต่งงานก็เถอะ คุณต้องมีแผนในชีวิตตัวเอง หาเวลาส่วนตัว ใช้เวลากับเพื่อนๆ เมื่อคุณปฏิบัติต่อตนเองดั่งสินค้าเลอค่า แฟนของคุณจะเริ่มตามล่าเพื่อใช้เวลากับคุณเอง ในทางกลับกัน หากคุณเอาแต่ทำตัวว่าง หรือพร้อมเสมอสำหรับเธอ เธอก็จะให้คุณค่าในการได้ใช้เวลากับคุณน้อยลงนั่นเอง คุณต้องรักษาจุดยืนของตัวเองเอาไว้ในความสัมพันธ์ อย่าปล่อยให้ตนเองทุ่มเทจนหมดกายหมดใจ จนลืมไปว่าตนเองยังมีตัวตนอยู่ การคบหาเป็นแฟนกับใครไม่ได้หมายความว่า คุณต้องเทิดทูนบูชาเธอคนนั้น คุณต้องรู้จักยั่วยุพวกหล่อนบ้างต่างหาก การมีลูกเล่นชั้นเชิงในการพูดจาเข้าหาพวกเธอ จะช่วยทำให้บรรยากาศความสัมพันธ์เต็มไปด้วยความปรารถนาและเร่าร้อน และมันยังเป็นสัญญาณสื่อให้พวกเธอเห็นถึงบุคลิกภาพอัน “ทรงพลัง” ของคุณ โดยการที่คุณทำให้พวกเธอตระหนักว่า ไม่กลัวที่จะเชือดเฉือนพวกเธอด้วยวาจา ลองคิดดูสิว่า “คุณอยากจะคบหาเป็นแฟนกับคนที่ทำดีต่อคุณตลอดเวลาจริงเหรอ”   อย่ายั่วยุหรือแหย่พวกเธออย่างโหดร้ายเกินไป อย่าไปเอาประเด็นล่อแหลมของพวกเธอมาล้อเล่น เช่น เรื่องรูปลักษณ์ของพวกเธอ หรืองานที่พวกเธอทำ พยายามแซวเบาๆ ก็พอ เตรียมใจถูกตอกกลับเอาไว้บ้างล่ะ – ถ้าไม่พร้อม ก็อย่าคิดไปแหย่รังแตน หากคุณเผลอไปทำร้ายจิตใจพวกเธอโดยไม่ได้ตั้งใจ ขออภัยอย่างจริงใจโดยด่วน จำไว้ว่า แบดบอยต้องมีความซื่อสัตย์ต่อความรู้สึกตนเอง หากคุณเสียใจจริงๆ ก็บอกเธอไป อย่าคิดว่า คุณต้องเก็บคำขอโทษในสถานการณ์ที่เหมาะสมเอาไว้ เพียงเพื่อจะโชว์ความเป็นแบดบอย การทำเช่นนั้นไม่ใช่ "แบดบอย" แต่เป็น กุ๊ย นี่ไม่ได้หมายความว่าให้คุณชี้นิ้วสั่งพวกเธอ หรือตัดสินใจแทนเธอไปทุกเรื่อง แต่มันหมายความว่าคุณควรตัดสินใจในสถานการณ์ที่จำเป็นและเหมาะสม โดยมีแผนการไว้ในใจตลอดเวลา เช่น หากคิดจะไปทานอาหารกัน คุณก็เลือกร้านอาหารเองเลย และโทรไปจองล่วงหน้าไว้ด้วย หรือเดินจูงมือเธอเดินฝ่าฝูงชนไปในทางที่คุณเห็นว่าเดินสะดวกทันที จูบเธอในช่วงกำลังเข้าด้ายเข้าเข็มลงตัว แสดงให้เธอเห็นว่า คุณมีความมั่นใจในสิ่งที่ตนเลือกแล้วว่า มันดีกับทั้งสองฝ่าย รู้จักพูดคุยกับเธอในเรื่องที่คุณมีความสนใจเป็นพิเศษ พูดคุยเกี่ยวกับเรื่องในครอบครัวของคุณหรือเหตุการณ์ที่ทำให้คุณคิดถึงคนในครอบครัวขึ้นมา ไม่ซุบซิบนินทาไร้สาระ พูดทุกอย่างจากใจ แสดงให้เธอเห็นว่า คุณมีด้านที่อ่อนไหว และแสดงความเป็นแฟมิลี่แมนที่คุณเก็บซ่อนไว้ให้เธอเห็นบ้าง ในความสัมพันธ์ระยะยาว มันยากที่จะไม่ติดกับดักความเคยชินหรือการทำอะไรเดิมๆ แต่คุณก็ควรที่จะทำอะไรที่คาดเดาไม่ได้ให้เธอเห็นบ้าง เช่น วางแผนออกทริปทันทีที่พวกคุณมีเวลาว่างตรงกัน เอาตั๋วคอนเสิร์ตที่เธออยากไปดู มาเซอร์ไพรส์ทันทีที่เธอตื่นนอน จำไว้ว่า การทำในสิ่งที่ต่างออกไปในความสัมพันธ์เดิมๆ จะช่วยให้มันกลับมาตื่นเต้นและมีชีวิตชีวาได้อีกครั้ง  การวางแผนทำในสิ่งที่คาดเดาไม่ได้สำหรับเธอ มันอาจจะฟังดูขัดแย้งอยู่สักหน่อย แต่การวางแผนนั่นแหละคือหัวใจของการทำเรื่องแบบนี้ ไม่มีอะไรเลวร้ายไปกว่าการพากันไปเที่ยวสวนสนุกแบบกะทันหัน แต่พอไปถึงที่นั่น ปรากฏว่ามันดันปิดปรับปรุง จะว่าไปแล้ว…การไปสวนสนุกก็ไม่ใช่แนวทางตามแบบฉบับแบดบอยอยู่ดีนั่นแหละ จำไว้ว่า จุดประสงค์ของการทำสิ่งที่คาดเดาไม่ได้ ไม่ใช่เพื่อที่จะปรนเปรอแฟนของคุณด้วยของขวัญมากมายอะไร จงเอาจุดยืนเดิมของตัวเองใช้ในเรื่องนี้ นั่นคือหากคุณไม่แน่ใจว่า จะทำเซอร์ไพรส์ด้วยอะไรดี ก็ยึดจากกิจกรรมที่คุณชอบเป็นการส่วนตัวนั่นแหละ เพราะคุณจะได้มีความสุขไปด้วย ซึ่งความสุขนั้นมันก็จะฉายผ่านแววตาคุณไปสู่แฟนอีกทอดหนึ่งด้วย แบดบอยกับคนรักของเขา จะไม่เอาชีวิตมาขึ้นอยู่กับกันและกัน ต่างฝ่ายต่างยังคงรักษาความเป็นตัวเองไว้เหมือนเดิม รวมถึงสังคมเพื่อนฝูงและงานอดิเรกที่ชอบทำด้วย ซึ่งยิ่งทำให้เวลาที่พวกเขาใช้ร่วมกัน มันมีค่าน่าทะนุถนอมมากขึ้น การรักษาความสมดุลระหว่างเวลาที่ให้แฟน กับเวลาที่ให้กับเพื่อนของคุณ อาจจะทำได้ยากสักหน่อย แต่โชคดีที่เรื่องนี้มันเป็นปัญหาพื้นๆ ทั่วไป จึงมักจะมีบทความดีๆ (และไม่ค่อยจะดีด้วย) ตามเว็บไซต์ด้านความสัมพันธ์ต่างๆ ที่ช่วยให้คำแนะนำในเรื่องนี้แก่คุณได้ ขอแค่คุณเลือกอ่านบทความที่มีคุณภาพนิดนึง
รู้จักตนเอง. ฟิตเข้าไว้. เริ่มพิชิตเป้าหมาย. ปฏิบัติต่อตนเองอย่างมีคุณค่า. ใส่ใจปัญหาสุขภาพทางจิตด้วย. เหนือสิ่งอื่นใด ต้องหัดเป็นแมนเต็มตัวก่อน. เป็นจุดศูนย์กลางในโลกของตัวเอง. อย่าไปแคร์เรื่องที่ไม่มีผลกระทบกับตนเอง. ไม่ต้องขอความเห็นชอบก่อนทำอะไร. นำ. ซื่อสัตย์ต่อทุกคน โดยเฉพาะตนเอง. อย่าขึ้นกับใคร. ให้ค่ากับตนเอง – รักตัวเองอย่างเหมาะสมและให้เกียรติ. เสริมกายให้แกร่ง แต่อารมณ์ต้องแกร่งกว่า. รู้ความต้องการของตัวเอง. ใส่ใจชีวิตตนเอง. ข่มด้วยวาจา. แสดงความเป็นชายให้เธอเห็น. เซอร์ไพรส์อยู่เสมอ. ให้เธอมีความเป็นส่วนตัวบ้าง และจงคาดหวังในสิ่งเดียวกันด้วย.
https://www.wikihow.com/Be-a-Bad-Boy https://www.wikihow.com/Be-a-Bad-Boy https://www.wikihow.com/Be-a-Bad-Boy
Building Bad Boy Confidence Bad Boy Behavior and Habits Bad Boy Dating